পৈসাঞ্জুকে হিড়হিড় করে ঘর থেকে ক্যাম্পের মাঠে টেনে এনে চৈতা বর্মন বলল-তামান মানসির সামনি কন, তোমার বাপ কোথায় গেইছে। পৈসাঞ্জু থতমত খেয়ে লড়াকু যুব নেতার মুখের দিকে সন্ত্রস্ত চোখে তাকাল। সে ধমক দিয়ে বলল-চুপ মাইরা আছেন ক্যান, হাচা কতা কন শিগ্‌গির। পৈসাঞ্জু হাঁসের মতো ফ্যাসফ্যাসে গলায় বলল-মো-র বাপ দিইল্লি গেইছে বেড়াইতে। রিপোর্টারা হামলে হামলে পড়ে সোসাল মিডিয়ার একটি ক্লিপ দেখিয়ে জিজ্ঞেস করল-এই যে আপনি ক্যামেরার বলেছেন, আপনার বাবা খামারু রায় ক্যাম্প ছেড়ে বাংলাদেশ চলে গিয়েছে মনে হয়।